ವೈಟ್‌ಚ್ಯಾಪಲ್‌ ಕೊಲೆಗಳ ಕುರಿತು ಈಗಲೂ ಉಳಿದಿರುವ ಪೋಲಿಸ್‌ ಕಡತಗಳು ವಿಕ್ಟೋರಿಯಾ ಕಾಲದಲ್ಲಿ ನಡೆದ ದುರಂತಗಳ ತನಿಖಾ ವಿವರವನ್ನು ನೀಡುವವು. ಪೋಲಿಸರ ದೊಡ್ಡ ತಂಡವೊಂದು ವೈಟ್‌ಚ್ಯಾಪಲ್‌ನಾದ್ಯಂತ ಮನೆ ಮನೆಗೆ ತೆರಳಿ,ಅಲೆದು ತನಿಖೆ ನಡೆಸಿತ್ತು. ವಿಧಿವಿಜ್ಞಾನದಲ್ಲಿ ಕೈಬೆರಳಚ್ಚು ಪರೀಕ್ಷೆಗೆ ಬಳಸುವ ವಸ್ತುಗಳನ್ನು ಸಂಗ್ರಹಿಸಿ, ತಪಾಸಣೆಗೊಳಪಡಿಸಲಾಯಿತು. ಸಂಶಯಾಸ್ಪದ ವ್ಯಕ್ತಿಗಳನ್ನು ಗುರುತಿಸಿ, ಪತ್ತೆಹಚ್ಚಲಾಯಿತು. ಅವರನ್ನು ಹತ್ತಿರದಿಂದ ನಿಕಟವಾಗಿ ತಪಾಸಣೆಗೊಳಪಡಿಸಲಾಯಿತಲ್ಲದೇ ದಾಖಲೆ ದೊರಕದಿದ್ದವರನ್ನು ತನಿಖೆಯಿಂದ ಕೈಬಿಡಲಾಯಿತು. ಪ್ರಕರಣಕ್ಕೆ ಸಂಬಂಧಿಸಿದಂತೆ ಸುಮಾರು 2000 ಜನರನ್ನು ಸಂದರ್ಶಿಸಲಾಯಿತು, "300ಗಿಂತ ಅಧಿಕ" ಜನರನ್ನು ತನಿಖೆಗೊಳಪಡಿಸಲಾಯಿತು. ಇದೇ ಸಂದರ್ಭದಲ್ಲಿ 80 ಜನರನ್ನು ಬಂಧಿಸಲಾಯಿತು. ಇಂದಿಗೂ ಪೋಲಿಸರ ಕಾರ್ಯವು ಅದೇ ಮಾದರಿಯನ್ನು ಅನುಸರಿಸುತ್ತಿದೆ.
ಡಿಟೆಕ್ಟೀವ್‌ ಇನ್‌ಸ್ಪೆಕ್ಟರ್‌ ಎಡ್ಮಂಡ್‌ ರೈಡ್‌ ಮುಖ್ಯಸ್ಥರಾಗಿರುವ ಮೆಟ್ರೊಪಾಲಿಟನ್‌ ಪೋಲಿಸ್‌ ವೈಟ್‌ಚ್ಯಾಪಲ್‌ (H) ವಿಭಾಗವು ಕ್ರಿಮಿನಲ್‌ ಇನ್ವೇಸ್ಟಿಗೇಶನ್‌ ಡಿಪಾರ್ಟ್‌ಮೆಂಟ್‌ (CID)ನೊಂದಿಗೂಡಿ ತನಿಖೆ ಪ್ರಾರಂಭಿಸಿತು. ನಿಕೋಲ್ಸ್‌ನ ಕೊಲೆಯ ನಂತರ, ಡಿಟೆಕ್ಟೀವ್‌ ಇನ್‌ಸ್ಪೆಕ್ಟರ್‌ಗಳಾದ ಫ್ರೆಡೆರಿಕ್‌ ಅಬ್ಬರ್‌ಲೈನ್‌, ಹೆನ್ರಿ ಮೂರೆ, ಮತ್ತು ವಾಲ್ಟರ್‌ ಅಂಡ್ರೋಸ್‌ರನ್ನು ತನಿಖೆಗೆ ಸಹಾಯ ಮಾಡುವುದಕ್ಕಾಗಿ ಸ್ಕಾಟ್ಲೆಂಡ್‌ ಯಾರ್ಡ್‌ನಲ್ಲಿರುವ ಕೇಂದ್ರ ಕಛೇರಿಗೆ ಕಳುಹಿಸಲಾಯಿತು. ಸಿಟಿ ಆಫ್‌ ಲಂಡನ್‌ನಲ್ಲಿ ಸಂಭವಿಸಿದ ಎಡೋವ್ಸ್‌ ಕೊಲೆಪ್ರಕರಣದ ನಂತರ, ಡಿಟೆಕ್ಟೀವ್‌ ಇನ್‌ಸ್ಪೆಕ್ಟರ್‌ ಜೇಮ್ಸ್‌ ಮ್ಯಾಕ್‌ವಿಲಿಯಂ ಅವರ ನೇತೃತ್ತ್ವದಲ್ಲಿ ಸಿಟಿ ಪೋಲಿಸ್‌ತಂಡ ತನಿಖೆಯಲ್ಲಿ ತೊಡಗಿತು. ಆದರೂ, ಚ್ಯಾಪ್‌ಮ್ಯಾನ್‌, ಸ್ಟ್ರೈಡ್‌ ಮತ್ತು ಎಡೋವ್ಸ್‌ ಕೊಲೆ ಪ್ರಕರಣದಲ್ಲಿ ಅಂದರೆ ಸೆಪ್ಟೆಂಬರ್ 7 ಮತ್ತು ಅಕ್ಟೋಬರ್‌ 6 ನಡುವಿನ ಅವಧಿಯಲ್ಲಿ ಸ್ವಿಜರ್ಲೆಂಡ್‌ನಲ್ಲಿದ್ದ ರಾಬರ್ಟ್‌ ಅಂಡರ್ಸನ್‌ರು ಹೊಸದಾಗಿ CID ಮುಖ್ಯಸ್ಥರಾಗಿ ನೇಮಕಗೊಂಡ ನಂತರ ಸಮಗ್ರ ಕೊಲೆ ತನಿಖೆಗೆ ಅಡಚಣೆಯಾಯಿತು. ಇದು ಸ್ಕಾಟ್ಲೆಂಡ್‌ ಯಾರ್ಡ್‌ನಿಂದ ತನಿಖೆಗೆ ಸಹಾಯಮಾಡಲು ಮುಖ್ಯ ಇನ್‌ಸ್ಪೆಕ್ಟರ್‌ ಡೊನಾಲ್ಡ್‌ ಸ್ವಾನ್ಸನ್‌ರ ನೇಮಕಕ್ಕೆ ಮೆಟ್ರೊಪಾಲಿಟನ್‌ ಪೋಲಿಸ್‌ ಕಮೀಷನರ್‌ ಆದ ಸರ್ ಚಾರ್ಲ್ಸ್‌ ವಾರನ್‌ಗೆ ಪ್ರೇರೆಪಿಸಿತು.

ಪೋಲಿಸ್‌ ಪ್ರಯತ್ನಗಳಿಂದ ಅಸಮಾಧಾನಗೊಂಡ ಲಂಡನ್‌ನ ಈಸ್ಟ್‌ ಎಂಡ್‌ನ ವೈಟ್‌ಚ್ಯಾಪಲ್‌ ವಿಜಿಲನ್ಸ್‌ ಕಮಿಟಿ ಎಂಬ ಹೆಸರಿನ ಸ್ವಯಂಸೇವಾ ಸಂಘದ, ಸದಸ್ಯರು ಸಂದೇಹಾಸ್ಪದ ವ್ಯಕ್ತಿಗಳನ್ನು ಕಂಡುಹಿಡಿಯಲು ರಸ್ತೆ-ರಸ್ತೆಗಳಲ್ಲಿ ಗಸ್ತು ತಿರುಗಿದರು, ಕೊಲೆಗಾರರ ಬಗ್ಗೆ ಮಾಹಿತಿ ನೀಡಿದವರಿಗೆ ಬಹುಮಾನ ನೀಡುವಂತೆ ಸರಕಾರಕ್ಕೆ ಕೋರಿಕೆ ಸಲ್ಲಿಸಿದರು. ಇದೇ ವೇಳೆಗೆ ಸ್ವತಂತ್ರವಾಗಿ ಸಾಕ್ಷಿಗಳನ್ನು ವಿಚಾರಿಸಲು ಖಾಸಗಿ ಪತ್ತೆದಾರರನ್ನು ನೇಮಿಸಲಾಯಿತು. 1888ರಲ್ಲಿ ಜಾರ್ಜ್‌ ಲಸ್ಕ್‌ರು ಸಮಿತಿಯ ನೇತೃತ್ವ ವಹಿಸಿದ್ದರು.
ಈ ಹತ್ಯೆ ಪ್ರಕರಣಗಳಲ್ಲಿ ದೇಹವನ್ನು ಕತ್ತರಿಸುವ ಮಾದರಿಯಿಂದಾಗಿ ಮಾಂಸ ವ್ಯಾಪಾರಿ, ಆಹಾರಕ್ಕಾಗಿ ಪ್ರಾಣಿಗಳನ್ನು ಕಡಿಯುವವರು, ಶಸ್ತ್ರ ಚಿಕಿತ್ಸಕರು ಮತ್ತು ವೈದ್ಯರು ಈ ಕೃತ್ಯವೆಸಗಿರಬಹುದೆಂದು ಸಂದೇಹಿಸಲಾಗಿತ್ತು. ಸ್ಥಳೀಯ ಮಾಂಸವ್ಯಾಪಾರಿಗಳು ಮತ್ತು ಕಟುಕರನ್ನು ತನಿಖೆ ನಡೆಸಲಾಯಿತಾದರೂ, ಅವರೆಲ್ಲರೂ ನಿರಪರಾಧಿಗಳು,ಎಂದು ಸಿಟಿ ಪೋಲಿಸನ ಹಂಗಾಮಿ ಕಮೀಷನರ್‌ ಆಗಿದ್ದ ಮೇಜರ್‌ ಹೆನ್ರಿ ಸ್ಮಿತ್‌ರ ಟಿಪ್ಪಣಿಯಲ್ಲಿ ನಮೂದಿಸಲಾಗಿತ್ತು. 76 ಮಾಂಸವ್ಯಾಪಾರಿಗಳು ಮತ್ತು ಕಟುಕರನ್ನು ಪ್ರಶ್ನಿಸಲಾಗಿತ್ತು. ಇದಕ್ಕೂ ಮೊದಲು ಹಿಂದಿನ ಆರು ತಿಂಗಳಲ್ಲಿ ಅವರ ಸಿಬ್ಬಂದಿ ಬಗ್ಗೆ ತನಿಖೆ ನಡೆಸಲಾಯಿತು ಎನ್ನುವುದನ್ನು ಗೃಹ ಇಲಾಖೆ ಕಛೇರಿಗೆ ಇನ್‌ಸ್ಪೆಕ್ಟರ್‌ ಡೊನಾಲ್ಡ್‌ ಸ್ವಾನ್ಸನ್‌ರು ಕಳುಹಿಸಿದ ಪತ್ರವು ಖಚಿತಪಡಿಸುವುದು. ಲಂಡನ್‌ ಮತ್ತು ಯುರೋಪ್‌ನ ಪ್ರಧಾನ ಭೂಭಾಗದ ನಡುವೆ ಚಲಿಸುವ ಪಶುಸಾಗಾಣಿಕಾ ದೋಣಿಗಳಲ್ಲಿ ಒಂದರಲ್ಲಿನ ಮಾಂಸದ ವ್ಯಾಪಾರಿ ಅಥವಾ ದನದ ವ್ಯಾಪಾರಿ ಇಲ್ಲವೆ ದನಗಾಹಿಯಾಗಿರುವ ಅಪರಾಧಿಯು ಈ ರೀತಿಯ ಕೊಲೆಗಳನ್ನು ಮಾಡುತ್ತಿರಬಹುದೆಂದು ಕ್ವೀನ್‌ ವಿಕ್ಟೋರಿಯಾ ಸೇರಿದಂತೆ ಆ ಸಮಯದಲ್ಲಿದ್ದ ಕೆಲವು ವಿಶ್ಲೇಷಕರು ಭಾವಿಸಿದ್ದರು. ಲಂಡನ್‌ ಬಂದರುಗಳಿಗೆ ವೈಟ್‌ಚ್ಯಾಪಲ್‌ ಹತ್ತಿರದಲ್ಲಿತ್ತು. ಸಾಮಾನ್ಯವಾಗಿ ಅಂತಹ ದೋಣಿಗಳು ಗುರುವಾರ ಅಥವಾ ಶುಕ್ರವಾರ ಬಂದು, ಶನಿವಾರ ಅಥವಾ ಭಾನುವಾರ ವಾಪಸಾಗುತ್ತಿದ್ದವು. ದನಕರುಗಳನ್ನು ಹೊತ್ತೊಯ್ಯುವ ದೋಣಿಗಳನ್ನು ಪರೀಕ್ಷಿಸಲಾಯಿತು. ಆದರೆ ಕೊಲೆಗಳು ನಡೆದ ದಿನದಂದು ಯಾವುದೇ ದೋಣಿಗಳು ಸಂಚರಿಸಿರಲಿಲ್ಲ. ದೋಣಿಗಳ ನಡೆಸುವವರು ಅಥವಾ ಅಂಬಿಗರ ಅತ್ತಿಂದಿತ್ತ ಸ್ಥಳಾಂತರವೂ ಆಗಿರಲಿಲ್ಲ.

ಅಪರಾಧಿ ಹಿನ್ನಲೆಯ ವ್ಯಕ್ತಿಚಿತ್ರ
ತನಿಖೆ
ಪತ್ರಗಳು
ಸಂದೇಹಾಸ್ಪದ ವ್ಯಕ್ತಿಗಳು